**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti trumpalaikį ir ilgalaikį turtą Klaipėdos miesto savivaldybės biudžetinėms įstaigoms.

**2. Projekto rengimo priežastys ir kuo remiantis parengtas sprendimo projektas.**

2016 m. birželio 8 d. gautas prašymas Nr. SI-88 iš Klaipėdos „Verdenės“ progimnazijos, kuriuo prašoma nuo 2016 m. rugsėjo 1 d. perduoti patikėjimo teise naudoti Klaipėdos miesto savivaldybės nuosavybės teise priklausantį ir šiuo metu Klaipėdos „Žemynos“ gimnazijos patikėjimo teise valdomą turtą – negyvenamųjų patalpų dalį, esančią Kretingos g. 23, Klaipėda. Klaipėdos „Verdenės“ progimnazija netenkina visų pageidaujančių mokytis pagal pradinio ugdymo programą, todėl šios patalpos bus naudojamos formuojant 2 naujas pirmąsias klases.

2016 m. birželio 2 d. gautas prašymas Nr. SI-50 iš Klaipėdos mokyklos-darželio „Šaltinėlis“, kuriuo prašoma nuo 2016 m. rugsėjo 1 d. perduoti patikėjimo teise naudoti Klaipėdos miesto savivaldybės nuosavybės teise priklausantį ir šiuo metu Klaipėdos karalienės Luizės jaunimo centro patikėjimo teise valdomą turtą – negyvenamųjų patalpų dalį, esančią Puodžių g. 1, Klaipėda. Šios patalpos reikalingos mokyklai-darželiui „Šaltinėlis“ dėl naujai steigiamos 4 valandų modelio priešmokyklinio ugdymo grupės.

Turto skyrius 2016 m. birželio 1 d. gavo raštą Nr. VS-3151 iš Kultūros skyriaus, kuriuo prašoma inicijuoti Klaipėdos miesto savivaldybės nuosavybės teise ir šiuo metu kultūros centro Žvejų rūmai patikėjimo teise valdomų negyvenamųjų patalpų, adresu: Taikos pr. 70, Klaipėda, perdavimą Klaipėdos miesto savivaldybės administracijai. Klaipėdos miesto savivaldybės administracija perėmusi minimą turtą, priims sprendimą dėl tolesnio turto valdymo, naudojimo ir disponavimo.

Pagal Klaipėdos miesto savivaldybės 2016–2018 metų strateginio veiklos plano Miesto infrastruktūros objektų priežiūros ir modernizavimo programą (Nr. 07), 2016 m. balandžio 6 d. sutartimi Nr. J9-572 yra nupirkta 40 vnt. radijo megafonų, kurie turi būti perduoti valdyti, naudoti ir disponuoti biudžetinei įstaigai „Klaipėdos paplūdimiai“.

**3. Kokių rezultatų laukiama.**

Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA:

1. 2016-06-08 Klaipėdos „Verdenės“ progimnazijos rašto Nr. SI-88 kopija, 1 lapas;
2. 2016-06-13 Klaipėdos „Žemynos“ gimnazijos rašto Nr. (1.16)V18-117 kopija, 1 lapas;
3. 2016-06-27 Klaipėdos mokyklos-darželio „Šaltinėlis“ rašto Nr. SI-65 kopija, 1 lapas;
4. 2016-06-23 Klaipėdos karalienės Luizės jaunimo centro rašto Nr. R4-122 kopija, 1 lapas;
5. 2016-06-01 Kultūros skyriaus rašto Nr. VS-3151 kopija, 1 lapas.

Skyriaus vedėjo pavaduotoja Genovaitė Paulikienė